ขวัญ ภูมิใจสวมบทครูอาสา ถ่ายทอดเรื่องราวคำสอนพ่อในละครเทิดพระเกียรติ 
ถือว่าเป็นเกียรติอันสูงสุดในชีวิตสำหรับนางเอกสาว ขวัญ อุษามณี ไวทยานนท์ ที่ได้มาร่วมเป็นส่วนหนึ่งในละครเทิดพระเกียรติ ชุด ใต้ร่มพระบารมี เรื่อง ทางของพ่อ กับบทบาทของ ครูอาสา ซึ่งทางช่อง 7 ได้มอบหมายให้ บริษัท ดาราวิดีโอ จำกัด เป็นผู้ผลิตถ่ายทอดเรื่องราวเกี่ยวกับคำสอนและพระราชกรณียกิจต่างๆ เพื่อนำมาเป็นแนวทางในการดำเนินชีวิต,ขวัญ เผยว่า รู้สึกเป็นเกียรติและภาคภูมิใจที่สุดในชีวิตเลยค่ะ ที่ได้มาเป็นส่วนเล็กๆในละครเทิดพระเกียรติเรื่องนี้ ซึ่งขวัญรับบทเป็น ครูแก้วคุณครูจบใหม่ไฟแรงที่มีความสนใจในเรื่องของจิตอาสาเลยสมัครใจที่จะมาเป็นครูในชนบทให้กับโรงเรียนที่ขาดแคลน โดยยึดหลักพระราชดำรัสของพระบาทสมเด็จพระปรมินทรมหาภูมิพลอดุลยเดช เป็นที่ตั้ง เป็นแรงบันดาลใจให้กับเรา เพื่อทำให้เราพยายามพัฒนาแก้ไขให้ดีขึ้น ละครเทิดพระเกียรติเรื่องนี้ถือว่าเป็นเรื่องที่ 2 ที่ขวัญได้มีโอกาสร่วมแสดงแล้วขวัญก็ตั้งใจอย่างเต็มที่ พยายามทำหน้าที่ของนักแสดงให้สุดความสามารถ เพื่อจะถ่ายทอดเรื่องราวให้ออกมาดีที่สุด อยากจะทำให้ทุกคนได้รับรู้ถึงพระราชกรณียกิจ พระราชดำรัสของพระองค์ท่านในทุกๆ ด้าน ถึงจะเป็นแค่เสี้ยวหนึ่งที่ท่านได้ทำเอาไว้ก็ตาม แต่ขวัญก็รู้สึกปลื้มปีติทุกครั้งที่ได้เข้าฉาก ยอมทุ่มเททั้งกายและใจอย่างเต็มที่ แบบไม่เคยยอท้อ เหมือนที่พระองค์ท่านเคยตรัสเอาไว้ ซึ่งขวัญก็น้อมนำมาปฏิบัติตาม และก็เชื่อว่าละครเทิดพระเกียรติเรื่องนี้ จะเป็นส่วนหนึ่งที่ทำให้ทุกคนได้ระลึกถึงคำสอนและพระราชกรณียกิจต่างๆ ที่พระองค์ท่านเคยทำได้อย่างขึ้นใจค่ะ
ถือว่าเป็นเกียรติอันสูงสุดในชีวิตสำหรับนางเอกสาว ขวัญ อุษามณี ที่ได้มาร่วมเป็นส่วนหนึ่งในละครเทิดพระเกียรติ ชุด ใต้ร่มพระบารมี เรื่อง ทางของพ่อ กับบทบาทของ ครูอาสาถ่ายทอดเรื่องราวเกี่ยวกับคำสอนและพระราชกรณียกิจต่างๆ 
ขวัญ อุษามณี ไวทยานนท์,ละครเทิดพระเกียรติ,ละครเทิดพระเกียรติช่อง 7,ละครเทิดพระเกียรติใต้ร่มพระบารมี,ละครเทิดพระเกียรติเรื่องทางของพ่อ